open-index/open-wikipedia-markdown huggingface dataset:
বাউরে ভাষা

**বাউরি ভাষা** বলিভিয়ার মাগদালেনার উত্তর পশ্চিমাংশের বেনি অধিদপ্তর কর্তৃক নিয়ন্ত্রিত বাউরি জনগোষ্ঠীর ভাষা। বাউরি জনগোষ্ঠীর জনসংখ্যা প্রায় এক হাজার হলেও মাত্র ৪০জন এ ভাষায় কথা বলে থাকেন। আরাওয়াকান ভাষার ন্যায় এ ভাষাটিও প্রায় বিলুপ্তির পথে রয়েছে। বাইবেলের কিছু অংশ বাউরি ভাষায় অনূদিত হয়েছে। অধিকাংশ লোকই স্পেনীয় ভাষার দিকে ধাবিত হয়েছে।

মূলতঃ বলিভিয়ার উত্তর পূর্বাংশে ও আমাজনের বলিভীয় অংশের লোকেরা বাউরি ভাষায় কথা বলে থাকেন। ২০০৬ সালে বলিভিয়ায় আনুষ্ঠানিকভাবে ভাষার স্বীকৃতি দেয়া হয়। ক্রেভেলস ও মাইস্কেন এবং ক্রেভেলসের তথ্যমোতাবেক জানা যায়, বাউরি ভাষায় সর্বমোট ৬৭জন কথা বলতে সক্ষম। এছাড়াও এ ভাষাটি অত্যন্ত বিপজ্জ্বনকভাবে বিলুপ্তির পর্যায়ে এসে দাঁড়িয়েছে।

২০১২ সালের তথ্যমোতাবেক ডানিয়েলসেন বাউরি জাতিগোষ্ঠী সম্পর্কে জানান যে, ৩,০০০ - ৫,০০০ সদস্য রয়েছে যাতে বাউরি ও শহরাঞ্চলমলে বসবাসকারী বাউরিদের ঘিরে বসবাসরত সম্প্রদায়সহ এল কারম্যানের বাউরি অন্তর্ভুক্ত আছে। ৪০ বছরের বেশি প্রায় ৫০০ লোকের বাউরি ভাষায় প্রত্যক্ষ জ্ঞান রয়েছে। কেবলমাত্র স্বল্পকিছুসংখ্যক শিশু ও কিশোর তাদের দাদাদের কাছ থেকে বাউরি ভাষা শিখছেন। সাবলীলভাবে ও দক্ষতার সাথে বাউরি ভাষায় কথা বলার অধিকারীদের অধিকাংশেরই বয়স ৬০ বছরের চেয়ে বেশি।

## তথ্যসূত্র

## গ্রন্থপঞ্জী
* Crevels, Mily (2012). Language endangerment in South America: The clock is ticking. In: Lyle Campbell and Veronica Grondona (eds.) * The Indigenous Languages ​​of South America: a comprehensive guide *, 167-233. Berlin / Boston: Walter de Gruyter GmbH & Co. KG.
* Crevels, Mily and Muysken, Pieter (2009). Bolivia languages: presentation and history. In: Mily Crevels and Pieter Muysken (eds.) * Language of Bolivia, Andean Range Volume I * 13-26. La Paz: Plural editors. 
* Danielsen, Swintha (2012). Baure. In: Mily Crevels and Pieter Muysken (eds.) * Language of Bolivia, volume II Amazon. * La Paz: Plural editors. (in press)

## বহিঃসংযোগ
* Lenguas de Bolivia  (online edition)
* Documentation of Endangered Languages: Baure 
* [Http://www.endangeredlanguages.com/lang/1845 Endangered Languages ​​Project extinction Baure]

বিষয়শ্রেণী:আরাওয়াক ভাষাসমূহ
বিষয়শ্রেণী:আন্দিজের আদিবাসীদের ভাষা
বিষয়শ্রেণী:বলিভিয়ার ভাষা
হীরক চতুর্ভুজ

**হীরক চতুর্ভূজ** হল ভারতের উচ্চগতির প্রস্তাবিত রেল ব্যবস্থা। এই রেলব্যবস্থায় ভারতের চারটি মেট্রো শহর দিল্লি, কলকাতা, চেন্নাই, মুম্বাই কে যুক্ত করবে। এই রেলপথে প্রথমে ১৫০-২০০ কিমি/ঘণ্টা গতির সেমি হাইস্পিড রেল ও পড়ে ৩২০-৩৫০ কিমি/ঘণ্টা গতির হাইস্পিড বা উচ্চগতির রেল চালানো হবে। এই রেল পথটি দিল্লি-আগরা অংশে সেমি হাইস্পিড রেল চালু করা হয়েছে।

## প্রেক্ষাপট
প্রধান দেশগুলির মধ্যে ভারত এমন একটি দেশ যে উচ্চ গতির রেল করিডর যা ২৫০ কিলোমিটার / ঘণ্টা ট্রেনে চলতে সক্ষম নয়।
## দৃষ্টি ২০২০
ভারতে দুটি  পর্যায়ে উচ্চ গতির রেল নেটওয়ার্ক নির্মানের পরিকল্পনা নেওয়া হয়েছে।প্রথম পর্যায়ে ১৬০ থেকে ২০০ কিলোমিটার / ঘণ্টা গতির ট্রেন চালানোর জন্য ট্রান্সপ্ল্যান্টাল টেকনোলজি ব্যবহার করে পুরাতন প্রযুক্তির রেলপথকে আপগ্রেড করা হবে।দ্বিতীয় পর্যায়ে,রেল পরিসেবাকে পাবলিক প্রাইভেট অংশীদারী এবং রাষ্ট্রীয় মালিকানাধীন করে রেলপথের গতি ৩৫০ কিলোমিটার / ঘণ্টায  পর্যন্ত উন্নীত করা হবে।উদ্দেশ্য ২০২০ সালের মধ্যে ২০০০ কিলোমিটারের কমপক্ষে ৪ টি করিডোর গড়ে তুলতে হবে এবং প্রগতির বিভিন্ন পর্যায়ে কমপক্ষে আরও ৮ টি করিডোর থাকবে।

## প্রযুক্তি বৈশিষ্ট
এই উচ্চগতির রেলপথটি স্ট্যান্ডার্ড গেজে পরিচালিত হবে।প্রধান টার্মিনালকলকাতায়, দিল্লি, মুম্বই, পুনে, বিশাখাপত্তনম, তিরুবনন্তপুরম, ব্যাঙ্গালোর, চেন্নাই এবং হায়দ্রাবাদ   থাকবে।রেল পথটি মোট ১৪ রাজ্য হয়ে যাবে। রাজ্য গুলি হল- হরিয়ানা, রাজস্থান, গুজরাত, মহারাষ্ট্র, কর্ণাটক, তেলেঙ্গানা, কেরালা, তামিলনাড়ু, অন্ধ্রপ্রদেশ, উড়িষ্যা, পশ্চিমবঙ্গ, ঝাড়খণ্ড, বিহার, উত্তর প্রদেশ।ট্রেনগুলি ঘণ্টায় ৩২০ কিলোমিটারের সর্বোচ্চ গতিতে এবং ২৫০ কিলোমিটারের গড় গতিতে চলাচল করবে।

ছয়টি করিডোরের নিম্নলিখিত স্টেশনগুলি থাকবে:

**দিল্লি-কলকাতা করিডর**: নয়াদিল্লি - আলীগড় - আগরা - কানপুর - লখনউ - সুলতানপুর - বারাণসী - বুকজার - গয়া - পাটনা - ধানবাদ - আসানসোল - বর্ধমান- কলকাতা।

**দিল্লি - মুম্বাই করিডর**: নতুন দিল্লি-গুরুগ্রাম - রেওয়ারী - জয়পুর- আজমীর - ভিলাওয়ারা - উদয়পুর - হিমতনগর - আহমেদাবাদ - আনন্দের - ভদদরা - সুরাট - বাপী - বোিসার - ভিরার - থানে - মুম্বাই।

**মুম্বাই - চেন্নাই করিডর**: থানে - নবীন মুম্বাই - লোনাওয়াল - পুন্না - কোহহাপুর - বেলগবি - হাববলি - দাওয়ানগরে - তুমকুর - বেঙ্গালুরু - বানগড়পট - চেন্নাই।

**কলকাতা - চেন্নাই করিডর**: কলকাতা-হলদিয়া-কট্টক-ভুবনেশ্বর -জায়ানগরগ্রাম-বিশখাপত্তনম-রাজমন্দ্র-নেভেলোর-চেন্নাই।

**দিল্লি - চেন্নাই করিডর**: নিউ দিল্লি - আগ্রা - গওয়ালিয়র - গুনা - ভোপাল - ইটারসি - বেটুল - নাগপুর - নিঝাবাবাদ - হায়দরাবাদ - বিজয়ওয়াড়া - অংগল -চেন্নাই।

**মুম্বাই - কলকাতা করিডর**: থানে - নাশিক - আরঙ্গাবাদ - অকোলা - নাগপুর- দুর্গ - রায়পুর-বিলাসপুর - রউরকেলা - খড়গপুর - কলকাতা।gx

## তথ্যসূত্র

*by The president of India to the joint sitting of parliament.PDF

বিষয়শ্রেণী:ভারতীয় রেল
বিষয়শ্রেণী:ভারতের উচ্চ-গতির রেলপথ
বিষয়শ্রেণী:ভারতে প্রস্তাবিত পরিকাঠামো
উইচি লামতেস নকতেন

**উইচি লামতেস নকতেন** বা **উইনহায়েক** হচ্ছে উইচি ভাষা। মূলতঃ বলিভিয়ায় এ ভাষা ব্যবহার করা হয়ে থাকে। ১৯৯৪ সালের হিসেব অনুযায়ী, আনুমানিক ১,৮১০জন উইচি ব্যক্তি এ ভাষায় কথা বলে থাকেন। একই সালে আর্জেন্টিনায়ও অতিরিক্ত আরও একশত ব্যক্তি এ ভাষায় কথা বলতেন। বলিভিয়ায় তারিজা ডিপার্টমেন্ট, পিলকোমাও নদীর দক্ষিণ-পশ্চিমাংস ও করদিলেরা দ্য পিরাপো এলাকায় ভাষাটিতে কথা বলা হয়। আর্জেন্টিনায় উত্তরাঞ্চলীয় সীমানা থেকে সাল্তার তারতাগাল পর্যন্ত ভাষাটির ব্যবহার করা হয়। মাতাকো, বলিভিয়ান, মাতাকো নকতেন, নকতেন, নকতেনেস, ওকতেনাই ও উইনহায়েক নামেও ভাষাটিকে ডাকা হয়। তন্মধ্যে, সর্বশেষের নামটি ২০০৯ সাল থেকে বলিভিয়ার সংবিধানে ব্যবহার করা হচ্ছে।

## তথ্যসূত্র

বিষয়শ্রেণী:মাতাকোয়ান ভাষা
বিষয়শ্রেণী:আর্জেন্টিনার ভাষা
বিষয়শ্রেণী:বলিভিয়ার ভাষা
ইয়ুরাকারে ভাষা

**য়্যুরাকারে** () হল মধ্য বলিভিয়ার কোচাবাম্বা এবং বেনি অধিদপ্তরের Yuracaréয়্যুরাকারে জাতিগোষ্ঠীর ব্যবহৃত একটি বিপন্ন বিছিন্ন ভাষা।

ধারণা করা প্রায় ২৫০০ জন এই ভাষায় কথা বলে। এই সংখ্যা কনিষ্ঠ প্রজন্ম হিসেবে বিবেচিত হয়ে থাকে এবং এই ভাষা বর্তমানে নতুন করে কেউ আর শেখেন না। (দেখুন ভাষার মৃত্যু।)

য়্যুরাকারে ডি লা কেভ (অ্যাডাম ১৮৯৩) কর্তৃক পুরাতন ধর্মপ্রচারক পাণ্ডুলিপির উপর ভিত্তি করে একটি ব্যাকরণের সঙ্গে নথিভুক্ত করা হয়। বর্তমানে রিক ভ্যান জিজ্ন কর্তৃক এই ভাষা চর্চা করা হচ্ছে। লুপ্তপ্রায় ভাষাসমূহের জন্য ফাউন্ডেশন অনুদান ২০০৫ সালে একটি য়্যুরাকারে–স্পেনিয়/স্পেনিয়–য়্যুরাকারে অভিধান প্রকল্পের জন্য পুরস্কার প্রদান করা হয়।

## উদ্ভববৃত্তান্ত সম্পর্ক
সুয়ারেজ (১৯৭৭) য়্যুরাকারে এবং মোসতেনান, প্যানো-ট্যাকানান, আরাওয়াকান, এবং চোন পরিবারের মধ্যে একটি সম্পর্ক প্রস্তাব করেন।

## ব্যাকরণ
* ক্রিয়াপদ-প্রাথমিক
* উপসর্গ, প্রত্যয়
* দ্বিরূক্তি

## আরও দেখুন
* Yuracaré

## টীকা

## বহিঃসংযোগ
* Proel: Lengua Yurakare
* FEL Grants 2005 (Foundation for Endangered Languages)
* DoBeS : General presentation of the Yurakaré language and people
* Lenguas de Bolivia  (online edition)

### গ্রন্থতালিকা
* Adam, Lucien. (1893). *Principes et dictionnaire de la langue Yuracaré ou Yurujuré composés par le R. P. de la Cueva et publiés conformément au manuscrit de A. d’Orbigny*. Bibliothèque linguistique américaine (No. 16). Paris: Maisonneuve.
* Adelaar, Willem F. H.; & Muysken, Pieter C. (2004). *The Languages of the Andes*. Cambridge Language Surveys. Cambridge University Press.
* Campbell, Lyle. (1997). *American Indian Languages: The Historical Linguistics of Native America*. New York: Oxford University Press. .
* Kaufman, Terrence. (1990). Language History in South America: What We Know and How To Know More. In D. L. Payne (Ed.), *Amazonian Linguistics: Studies in Lowland South American languages* (pp.&nbsp;13–67). Austin: University of Texas Press. .
* Kaufman, Terrence. (1994). The Native Languages of South America. In C. Mosley & R. E. Asher (Eds.), *Atlas of the World's Languages* (pp.&nbsp;46–76). London: Routledge.
* Suárez, Jorge. (1969). Moseten and Pano–Tacanan. *Anthropological Linguistics*, *11* (9), 255-266.
* Suárez, Jorge. (1977). La posición lingüística del pano-tacana y del arahuaco. *Anales de Antropología*, *14*, 243-255.
* van Gijn, Rik. (2004). Number in the Yurakaré Noun Phrase. In L. Cornips & J. Doetjes (Eds.), *Linguistics in the Netherlands 2004* (pp.&nbsp;69–79). Linguistics in the Netherlands (No. 21). John Benjamins.
* van Gijn, Rik (2005). Head Marking and Dependent Marking of Grammatical Relations in Yurakaré. In M. Amberber & H. de Hoop (eds.) Competition and Variation in Natural Languages: The Case for Case. (pp.&nbsp;41–72) Elsevier.
* van Gijn, Rik (2006) A Grammar of Yurakaré. Ph.D. dissertation Radboud University Nijmegen.

বিষয়শ্রেণী:বলিভিয়ার ভাষা
বিষয়শ্রেণী:দক্ষিণ আমেরিকার বিচ্ছিন্ন ভাষা
অলিম্পিকে হংকং

**[[হংকং]]** প্রথম অলিম্পিক গেমসে অংশগ্রহণ করে ১৯৫২ সালে যখন ব্রিটিশ উপনিবেশ ছিল। এরপর হংকং ১৪টি গ্রীষ্মকালীন ও ৪টি শীতকালীন অলিম্পিক গেমসে প্রতিনিধিত্ব করেছে, একমাত্র ১৯৮০ গেমস বয়কট করা ছাড়া। হংকং শীতকালীন অলিম্পিক গেমসে প্রথম অংশগ্রহণ করেছিল ২০০২ সালে।

হংকংয়ের ক্রীড়াবিদগণ ২টি স্বর্ণ ৩টি রৌপ্য ৪টি ব্রোঞ্জ সহ ৯টি পদক জিতেছে। প্রথম পদক জিতে ১৯৯৬ গেমসে সেইলিং -এ। শীতকালীন গেমসে কোন পদক জিততে পারেনি।

হংকংয়ের জাতীয় অলিম্পিক কমিটি ১৯৫১ সালে গঠিত হয়।
## পদক তালিকা
### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

### ক্রীড়া অনুযায়ী পদক

## বহিঃসংযোগ
* 
* 
* 
* 
*
এসে এহা ভাষা

**এস এজা** (এস’এহা, এস’এক্সা, এস এক্সা) বলিভিয়া ও পেরুর একটি তাকানান ভাষা। এছাড়াও এটি তাতিনাওয়া ভাষা নামে পরিচিত। এস এজা জনগোষ্ঠীর সকল বয়সের লোকেরাই এ ভাষায় কথা বলে থাকেন। গুয়াকানাওয়া (গুয়ারেও/হুয়ারেও), বাগুয়াজা, ইকোজা এবং সম্ভাব্য বিলুপ্ত চামা, চাঞ্চো, হুয়ানেয়ো, কিনাকি ও মোহিনো এ ভাষার উপ-ভাষা।

## ব্যবহার
এস এজা বলিভিয়ার লা পাজ বেনি ও পান্দো এলাকার বেনি এবং মাদ্রে দ্য ডায়োস নদী তীরবর্তী এলাকায় প্রচলিত। এছাড়াও পেরুর মাদ্রে দ্য ডায়োস ও পুনো অঞ্চলে এ ভাষার প্রচলন রয়েছে।

২০০৯ সালে আলেক্সিয়াদেস এন্ড পেলুসো'র তথ্য মোতাবেক পেরু ও বলিভিয়া বিভিন্ন সম্প্রদায়ের মধ্যে প্রায় ১,৫০০জন এস এজা ভাষা ব্যবহার করে থাকেন। তন্মধ্যে বলিভীয় অংশে ব্যবহৃত এস এজা দুই ধারায় বিভক্ত হয়েছে। রাইবেরাল্তা অঞ্চলে কুইজাতি এবং রুরেনাবাকু অঞ্চলে হেপাহুয়াতাহে ব্যবহার করা হয়। অন্যদিকে ক্রেভেলস এন্ড মাইস্কেন ২০০৯ সালের এক প্রতিবেদনে উল্লেখ করেছে যে, চার বছর বা তদূর্ধ্ব বয়সী এস এজাভাষী লোকদের সংখ্যা ৫১৮জন। তাস্বত্ত্বেও ভাষাটি সমূহ বিলুপ্তির দিকে অগ্রসর হচ্ছে। পেরুতেও ভাষাটি গুরুতর পর্যায়ে রয়েছে যাতে ৮৪০জন লোকের জাতিগোষ্ঠী কথা বলে থাকেন।

## তথ্যসূত্র

## গ্রন্থপঞ্জি
* Alexiades, Miguel N. (1999). Ethnobotany of the Ese 'eja: Plants, health, and change in an Amazonian society. PhD thesis, City University of New York.
* Alexiades, Miguel N. and Daniela M. Peluso (2009). Plants 'of the ancestors' plants 'of the outsiders': History, migration and medicinal plants Among the Ese Eja (Bolivia, Peru). In: M. Alexiades (ed.) * Mobility and Migration in Indigenous Amazonia: Ethnoecological Contemporary Perspectives *, 220-248. Oxford: Berghahn.
* Crevels, Mily and Muysken, Pieter (2009). Bolivia languages: presentation and history. In: Mily Crevels and Pieter Muysken (eds.) * Language of Bolivia, Andean Range Volume I * 13-26. La Paz: Plural editors.
* Vuillermet, Marine (2012). That Ejja. In: Mily Crevels and Pieter Muysken (eds.) * Language of Bolivia, volume II Amazon *, 71-114. La Paz: Plural editors.

## আরও দেখুন
* বাউরি ভাষা‎‎
* জুলিয়েতা লান্তেরি‎‎
* মাচাদো দ্য অ্যাসিস
* উইচি লামতেস নকতেন

## বহিঃসংযোগ
* [Http://www.ru.nl/lenguassp/ Languages ​​of Bolivia (Radboud University Nijmegen)] 
* [Http://www.endangeredlanguages.com/lang/1467 Endangered Languages ​​Project extinction- That 'jja] 

বিষয়শ্রেণী:তাকানান ভাষা
বিষয়শ্রেণী:বলিভিয়ার ভাষা
বিষয়শ্রেণী:পেরুর ভাষা
জুলিয়েতা লান্তেরি

**জুলি ম্যাডেলিন লান্তেরি** (; জন্ম : ২২ মার্চ, ১৮৭৩ - মৃত্যু: ২৫ ফেব্রুয়ারি, ১৯৩২) ইতালীয় বংশোদ্ভূত বিশিষ্ট আর্জেন্টেনীয় প্রমিলা চিকিৎসক ও শীর্ষস্থানীয় মুক্তচিন্তার অধিকারীনি ছিলেন। এছাড়াও, আর্জেন্টিনায় মহিলাদের অধিকারে সোচ্চারের পাশাপাশি সামাজিক পুণর্গঠনে সবিশেষ অবদান রেখে গেছেন **জুলিয়েতা লান্তেরি**।

## প্রারম্ভিক জীবন
ইতালির কানিও প্রদেশের ব্রিগা মারিত্তিমা গ্রাম্য এলাকায় (বর্তমান: লাগ ব্রিগ, ফ্রান্স) তার জন্ম। তার বাবা মাত্তিয়া গুইদো এবং মা পিঁয়েরে-অ্যান্টোইন লান্তেরি দুই কন্যা সহযোগে ১৮৭৯ সালে অভিবাসিত হয়ে আর্জেন্টিনায় চলে যান। বুয়েন্স আয়ার্স ও লা প্লাতায় তিনি তার শৈশবকাল অতিবাহিত করেন।

১৮৯১ সালে প্রথম মহিলা হিসেবে কলেজিও ন্যাশিওনাল দ্য লা প্লাতায় ভর্তি হন। ১৮৯৮ সালে বুয়েন্স আয়ার্স বিশ্ববিদ্যালয় থেকে ফার্মাকোলজি বিষয়ে স্নাতক ডিগ্রী লাভ করেন। একই বিশ্ববিদ্যালয়ের স্কুল অব মেডিসিনের ডিন ড. লিওপল্দো মন্তেস দ্য ওকা'র কাছ থেকে অনুমতি নিয়ে ভর্তি হন। ছাত্রাবস্থায় ও পেশাদারী দায়িত্বপালনকালে রক্ষণশীলদের কাছ থেকে বেশ বাঁধার সম্মুখীন হন তিনি। ১৯০৪ সালে স্যান রক হাসপাতালের মহিলাদের বিভাগে ইন্টার্নিশীপ পালন করেন। ১৯০৭ সালে আর্জেন্টিনার পঞ্চম মহিলা হিসেবে চিকিৎসা বিজ্ঞানে ডিগ্রী লাভ করেন। এছাড়াও প্রথম ইতালীয়-আর্জেন্টেনীয় মহিলা হিসেবে তার এ অর্জনটি চিহ্নিত হয়ে আছে।

## কর্মজীবন
এক দশককাল বুয়েন্স আয়ার্সের জন সহায়তা কেন্দ্রসহ জরুরী হাসপাতাল ও ডিসপেনসারিতে কাজ করেন। দরিদ্রদের সর্বাগ্রে স্বাস্থ্য সেবা প্রদানের নিশ্চয়তাকল্পে সক্রিয়ভাবে প্রচারণা চালান। এ উদ্দেশ্য বাস্তবায়নে 'সেমানা মেডিকা' শীর্ষক সাময়িকী প্রকাশ করেন। ১৯০৫ সালে মুক্তচিন্তার আর্জেন্টেনীয় সংস্থা প্রতিষ্ঠা করেন। ১৯০৬ সালে বুয়েন্স আয়ার্সে মুক্তচিন্তার আন্তর্জাতিক কংগ্রেস আয়োজনকালে গ্রিয়ারসন, অ্যালিসিয়া মরিও দে জাস্তোসহ অন্যান্যদের নিয়ে মহিলাদের অধিকারে সক্রিয় থেকে নারীবাদ কেন্দ্র প্রতিষ্ঠায় অগ্রণী ভূমিকা পালন করেন।

মহিলা মুক্তচিন্তার জাতীয় লিগসহ এ সংক্রান্ত প্রকাশনা লা নুয়েভা মুজের প্রতিষ্ঠা করেন তিনি। ১৯১০ সালে প্রথমবারের মতো মহিলাদের আন্তর্জাতিক কংগ্রেস আয়োজনে প্রভূতঃ সহায়তা করেন। পরবর্তীতে প্রথম জাতীয় শিশু কল্যাণ কংগ্রেস আয়োজনে সর্বাত্মক সহযোগিতা করেন। মেডিক্যাল স্কুলের প্রাক্তন শিক্ষার্থী হিসেবে ফ্যাকাল্টির পদ লাভে আবেদন করলেও তার আবেদন প্রত্যাখ্যাত হয়। ঐ সময় তিনি অস্থায়ী অধিবাসী ছিলেন ও তাকে আর্জেন্টেনীয় নাগরিক হবার জন্য উৎসাহিত করা হয়েছিল। একাকী অভিবাসিত মহিলা হবার ফলে সাধারণতঃ আর্জেন্টিনায় নাগরিকত্ব লাভ করা যায় না। ফলশ্রুতিতে ড. আলবার্তো রেনশয়ের সাথে ১৯১০ সালে পরিণয়সূত্রে আবদ্ধ হন তিনি। পরবর্তী আট মাস আইনি ঝামেলা মিটিয়ে ১৯১১ সালে তাকে নাগরিকত্ব প্রদান করা হয়।

## তথ্যসূত্র

বিষয়শ্রেণী:আর্জেন্টেনীয় নারীবাদী
বিষয়শ্রেণী:১৮৭৩-এ জন্ম
বিষয়শ্রেণী:১৯৩২-এ মৃত্যু
বিষয়শ্রেণী:কানিও প্রদেশের ব্যক্তিত্ব
বিষয়শ্রেণী:আর্জেন্টিনায় নিরপেক্ষ নাগরিক
বিষয়শ্রেণী:আর্জেন্টিনায় ইতালীয় অভিবাসনকারী
বিষয়শ্রেণী:বুয়েন্স আয়ার্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আর্জেন্টেনীয় মহিলা চিকিৎসক
বিষয়শ্রেণী:আর্জেন্টেনীয় নাস্তিক
বিষয়শ্রেণী:আর্জেন্টেনীয় সাফ্রাজিস্ট
বিষয়শ্রেণী:আর্জেন্টিনায় দেশান্তরী ইতালীয়
বিষয়শ্রেণী:মুক্তচিন্তা
বিষয়শ্রেণী:নিহত আর্জেন্টেনীয়
বিষয়শ্রেণী:লা চাকারিতা সিমেট্রিতে সমাহিত
বিষয়শ্রেণী:মুক্তচিন্তার লেখক
বিষয়শ্রেণী:বুয়েনোস আইরেস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:আর্জেন্টিনার নাগরিকীকৃত নাগরিক
বানোস দে আগুয়া সান্তা

**বানোস দে আগুয়া সান্তা** () মধ্য ইকুয়েডরের পূর্বাংশে অবস্থিত টাঙ্গুরাহুয়া প্রদেশের একটি শহর। রাজধানী আমাবাতো শহরের পর বানোস টাঙ্গুরাহুয়ার দ্বিতীয় বৃহত্তম জনবহুল শহরের মর্যাদা লাভ করছে ও প্রধান পর্যটন কেন্দ্র হিসেবে পরিচিত। আমাজনের প্রবেশদ্বার হিসেবেও এর সম্যক পরিচিতি রয়েছে। আমাজন নদী উপকূলভূমিতে অবস্থিত জঙ্গল ও অন্যান্য শহরে প্রবেশের পূর্বে সর্বশেষ বড় শহররূপে অদ্যাবধি টিকে রয়েছে তার স্ব-মহিমায়।

টাঙ্গুরাহুয়া আগ্নেয়গিরির উত্তরাংশে বানোসের অবস্থান। সক্রিয় এ আগ্নেয়গিরিটি ১৮২০ মিটর উঁচুতে অবস্থিত। বানোস থেকে এর শক্তিশালী ছাঁই অবলোকন করা যায়। ইপিএনে অবস্থিত ভূপদার্থবিজ্ঞান প্রতিষ্ঠান থেকে এ আগ্নেয়গিরিকে নিয়মিতভাবে পর্যবেক্ষণ করে থাকে। শহরের চতুর্দিকে ছড়িয়ে-ছিটিয়ে থাকা উষ্ণপ্রস্রবণগুলো বানোস দে আগুয়া সান্তা নামে পরিচিত। এগুলোয় বিভিন্ন খনিজ উপাদানে ভরপুর।

## ইতিহাস
শহরটি রোমান ক্যাথলিকদের পবিত্র তীর্থভূমিরূপে পরিচিত। কিছু ক্যাথলিক ধর্মাবলম্বী বিশ্বাস করেন যে, কুমারীমাতা মেরি জলপ্রপাতের কাছাকাছি এলাকায় দৃশ্যমান হয়েছিলেন। তাই, ক্যাথেড্রালে কুমারীমাতার একটি ভাস্কর্য তৈরি করা হয়েছে যা 'ভার্জেন দে আগুয়া সান্তা' নামে পরিচিত। শহরের ইতিহাসের সাথে তাঙ্গুরাহুয়া আগ্নেয়গিরির নিবিড় সম্পর্ক রয়েছে।

অক্টোবর, ১৯৯৯ সালে শহরের ১৭,০০০+ অধিবাসীর সবাইকে জোরপূর্বক কয়েক সপ্তাহের জন্য বাইরে অবস্থান করতে হয়েছিল।

## ভৌগোলিক অবস্থান
পিলারোর ন্যায় বানোস থেকেও দূরবর্তী লাঙ্গানাতেস জাতীয় উদ্যান ও সিরো হারমোজোতে যাবার সূত্রপাত ঘটানো যায়। ক্যাথেড্রাল থেকে প্রধান উদ্যানে যাবার রাস্তাটির সৌন্দর্য্য বর্ধনের কারণে শহরটি নিজেই সৌন্দর্য্যমণ্ডিত হয়েছে। কাছাকাছি থাকা জলপ্রপাতগুলোর মধ্যে ভার্জেন দে আগুয়া সান্তা, আইনেস মারিয়া, আগুয়েয়ান, এল মান্তো দে লা নোভিয়া, পাইলোন দেল ডায়াবলো ও মাঞ্চি অন্যতম।

## অর্থনীতি
বানোস তার বিষ্ময়কর প্রাকৃতিক সৌন্দর্য্যের কারণে ইকুয়েডরের জনপ্রিয় পর্যটন আকর্ষণ কেন্দ্রের অন্যতম হিসেবে বিবেচিত হয়ে আসছে। এছাড়াও কেবলমাত্র এখানেই ৬০-এরও অধিক জলপ্রপাত রয়েছে। দুঃসাহসিক ক্রীড়াও এখানে সহজলভ্য। স্থানীয় অধিবাসীসহ পর্যটকেরা নৌকাচালনা, ঘোড়দৌড়ে অংশ নিয়ে থাকেন। উৎপাদিত কাণ্ডজাত চিনি দিয়ে টাফি (; ) প্রস্তুতেও বানোসের সবিশেষ পরিচিতি ঘটেছে।

## তথ্যসূত্র

## বহিঃসংযোগ

Guia de Banos Ecuador

Blah Blah Eco Aventura Travel Agency

Ruta del Spondylus

Turisteando Ecuador Informacion Turistica

*
* Official Baños Tourism Website

## চিত্রমালা

File:Thermal baths in Baños.jpg|বানোসের উষ্ণপ্রস্রবণ
File:Banos waterfall.jpg|বানোসের জলপ্রপাত
File:Banos churchVirgendeAguaSanta court.JPG|লা ইগলেসিয়া দে লা ভার্জেন দে অগাস্টা সান্তা কোর্ট


বিষয়শ্রেণী:টাঙ্গুরাহুয়া প্রদেশের জনবহুল এলাকা
বিষয়শ্রেণী:ইকুয়েডরের খনিজ জলসমৃদ্ধ শহর
অলিম্পিকে মাদাগাস্কার

**[[মাদাগাস্কার]]** প্রথম অলিম্পিক গেমসে অংশগ্রহণ ১৯৬৪ সালে। তারপর থেকে মাদাগাস্কার ১৯৭৬ ও ১৯৮৮ গ্রীষ্মকালীন গেমস বাদে সকল গ্রীষ্মকালীন অলিম্পিক গেমসে অংশগ্রহণ করেছে। তবে এখনো কোন পদক জিততে পারেনি। শীতকালীন অলিম্পিক গেমসের মধ্যে প্রথম ২০০৬ শীতকালীন অলিম্পিকে অংশগ্রহণ করলেও আর কোন শীতকালীন গেমসে অংশগ্রহণ করেনি।

মাদাগাস্কারের বিখ্যাত অলিম্পিয়ান হলেন জেন লুইস, যিনি ১৯৬৮ গ্রীষ্মকালীন গেমসে পুরুষদের ১০০ মিটার দৌড়ে ৮ম স্থান অর্জন করেছিলেন।

## পদক তালিকা
### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

## তথ্যসূত্র

## বহিঃসংযোগ
* 
*
মারিয়া তেরেসা ক্যাস্তিলো

**মারিয়া তেরেসা ক্যাস্তিলো** () অক্টোবর ১৫, ১৯০৮ – জুন ২২, ২০১২) ছিলেন একজন ভেনেজুয়েলীয় সাংবাদিক, রাজনীতিবিদ, রাজনৈতিক কর্মী, মানবাধিকার কর্মী, এবং সাংস্কৃতিক উদ্যোক্তা। তিনি কারাকাস বিজ্ঞানভবনের প্রতিষ্ঠাতা ছিলেন, একটি নেতৃস্থানীয় সাংস্কৃতিক প্রতিষ্ঠান যা কারাকাসের কলা প্রচার করে থাকে। এছাড়াও তিনি ১৯৫৮ সাল থেকে ২০১২ সালে তার মৃত্যুর পূর্ব পর্যন্ত কারাকাস বিজ্ঞানভবনের সভাপতি হিসেবে দায়িত্ব পালন করেন। ক্যাস্টিলো, মানবাধিকারের একজন প্রবক্তা, এছাড়াও ১৯৭৮ সালে ভেনিজুয়েলার অ্যামনেস্টি ইন্টারন্যাশনালের চ্যাপ্টার গঠনে প্রধান ভূমিকা পালন করেন।

## জীবনী
মারিয়া তেরেসা ক্যাস্তিলো অক্টোবর ১৫, ১৯০৮ সালে ভেনিজুয়েলার মিরান্দা রাজ্যের চুয়া এস্টেটে, "বার্গে" বলা হয়, জন্ম নেন। তিনি ভেনেজুয়েলা কেন্দ্রীয় বিশ্ববিদ্যালয়ের সামাজিক যোগাযোগ স্কুল থেকে স্নাতক সম্পন্ন করেন। ক্যাস্টিলো, ১৯৪৬ সালে, ভেনেজুয়েলার সাংবাদিক, মিগুয়েল ওতেরো সিলভাকে বিয়ে করেন। তাদের দুইটি সন্তান, মিগুয়েল হেনরিক ওতেরো, যিনি *[[El Nacional (Caracas)|এল নাসিওনাল]]* পত্রিকার বর্তমান সম্পাদক, এবং মারিয়ানা।

১৯৮৯ সালে, তিনি জাতীয় আইনসভার সাবেক নিম্নকক্ষ ভেনিজুয়েলার ডেপুটি চেম্বার নির্বাচিত হন। একজন ডেপুটি হিসেবে, ক্যাস্টিলো সংস্কৃতি চেম্বার স্থায়ী কমিশনের প্রথম রাষ্ট্রপতি হিসেবে দায়িত্ব পালন করেন। এছাড়াও তিনি সে আমলে আঞ্চলিক উন্নয়ন চেম্বার কমিটির একজন সদস্য ছিলেন।

মারিয়া তেরেসা ক্যাস্তিলো জুন ২২, ২০১২ সালে ১০৩ বছর বয়সে কারাকাসে মৃত্যু বরণ করেন।

## আরও দেখুন
* ভেনিজুয়েলার রাজনীতি

## তথ্যসূত্র

## বহিঃসংযোগ
*মারিয়া তেরেসা ক্যাস্তিলো
*মারিয়া তেরেসা ক্যাস্তিলোর সাক্ষাৎকার
*সিজার কর্তেজ গৃহীত মারিয়া তেরেসা ক্যাস্তিলোর সাক্ষাৎকার – ডকুভেন

বিষয়শ্রেণী:১৯০৮-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:নারী মানবাধিকার কর্মী
বিষয়শ্রেণী:ভেনেজুয়েলা কেন্দ্রীয় বিশ্ববিদ্যালয়ের প্রাক্তন শিক্ষার্থী
রোসারিও ক্যাস্তেলানোস

**রোসারিও ক্যাস্তেলানোস ফিগেরোয়া** ( (; মে ২৫, ১৯২৫ – আগস্ট ৭, ১৯৭৪) ছিলেন  একজন মেক্সিক্যান কবি এবং লেখক। ১৯৫০-এর প্রজন্মের অন্যান্য সদস্যদের মতোন (দ্বিতীয় বিশ্বযুদ্ধের পরবর্তীকালে লিখছিলেন, যিনি সেজার ভাইহো এবং অন্যদের দ্বারা প্রভাবিত হয়েছিলেন), তিনি মেক্সিকোর বিংশ শতাব্দীর সবচেয়ে গুরুত্বপূর্ণ সাহিত্যক।

## বহিঃসংযোগ
*Rosario Castellanos reading some of her poetry: Rosario Castellanos at www.palabravirtual.com
*Musical versions of Rosario Castellanos' poetry: http://www.alisaamor.com/alisaamor4/Rosario.html
*Rosario Castellanos park[.http://wikimapia.org/1582534/es/Parque-Rosario-Castellanos]

বিষয়শ্রেণী:১৯২৫-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:মেক্সিকীয় নারী কবি
বিষয়শ্রেণী:মেক্সিকোর জাতীয় স্বায়ত্তশাসিত বিশ্ববিদ্যালয়ের প্রাক্তন শিক্ষার্থী
সেসিলিয়া হিদাল্গো তাপিয়া

**মারিয়া সেসিলিয়া তাপিয়া হিদাল্গো** () বিখ্যাত চিলীয় প্রমিলা প্রাণরসায়নবিদ হিসেবে কাজ করছেন। এছাড়াও, চিলি বিশ্ববিদ্যালয়ের অনুষদ সদস্য তিনি। ২০০৬ সালে প্রাকৃতিক বিজ্ঞানে চিলির জাতীয় পুরস্কার লাভ করেছেন। এরফলে চিলির প্রথম মহিলা হিসেবে তিনি এ পুরস্কারে ভূষিত হয়েছেন।

২০০৪ সালে চিলি বিশ্ববিদ্যালয় কর্তৃক মেরিট আমান্ডা লাবার্কা পদক পান। তার গবেষণার অন্যতম ক্ষেত্রস্থল হচ্ছে কোষে ক্যালসিয়ামের গঠন।

## শিক্ষাজীবন
হিদাল্গো তার স্নাতক-পূর্ব শিক্ষা চিলি বিশ্ববিদ্যালয় থেকে সম্পন্ন করেন। একই বিশ্ববিদ্যালয়ে ১৯৬৫ সালে জৈবরসায়নে স্নাতক ডিগ্রী লাভ করেন। চার বছর পর তিনি ডক্টর অব সায়েন্স অর্জন করেন। পরবর্তীতে মার্কিন যুক্তরাষ্ট্রের ন্যাশনাল ইনস্টিটিউট অব হেলথ থেকে স্নাতকোত্তর ডক্টরাল বিষয়ে অধ্যয়ন করেন। ১৯৯২ থেকে ১৯৯৩ মেয়াদে গাগেনহেইম ফেলোশীপ লাভ করেন।

## কর্মজীবন
১৯৮৪ থেকে ২০০২ সময়কালে সায়েন্টিফিক স্টাডিজ সেন্টারে শিক্ষা প্রদান করেন। ১৯৮৪ সাল থেকে চিলি বিশ্ববিদ্যালয় থেকে ফ্যাকাল্টি অব মেডিসিনে শিক্ষকতা করেন। ২০০১ থেকে ২০০৩ মেয়াদে সেল বায়োলজি এন্ড মোলকুলার বায়োমেডিক্যাল সায়েন্সেস ইনস্টিটিউটের প্রোগ্রাম ডাইরেক্টরের দায়িত্ব পালন করেন। সেন্টার ফনডাপ ফর মোলকুলার স্টাডিজ অব দ্য সেলের পরিচালক ও চিলি বিশ্ববিদ্যালয়ের মেডিসিন ফ্যাকাল্টির অন্যতম সদস্য ছিলেন। এছাড়াও তরুণ বিজ্ঞানীদের সংগঠনের উপদেষ্টামণ্ডলীর সহ-সভাপতিত্ব করেন।

## তথ্যসূত্র

## বহিঃসংযোগ
*Cecilia Hidalgo Tapia's profile on the University of Chile website

বিষয়শ্রেণী:চিলীয় বিজ্ঞানী
বিষয়শ্রেণী:চিলীয় রসায়নবিদ
বিষয়শ্রেণী:চিলি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চিলি বিশ্ববিদ্যালয়ের অনুষদ
বিষয়শ্রেণী:চিলি বিজ্ঞান একাডেমির সদস্য
বিষয়শ্রেণী:জীবিত ব্যক্তি
বদলগাছী ইউনিয়ন

**বদলগাছী ইউনিয়ন** হচ্ছে একটি ইউনিয়ন পরিষদ যেটি বাংলাদেশের নওগাঁ জেলার বদলগাছী উপজেলার অন্তর্গত। ।ছোট যমুনা নদীর তীরে গড়ে উঠা বদলগাছী উপজেলার একটি ঐতিহ্যবাহী অঞ্চল হল বদলগাছী ইউনিয়ন। নওগাঁ শহর থেকে ১৮কিঃমিঃ দূরত্বে এই ইউনিয়ন অবস্থিত। নওগাঁ শহর থেকে বাস/সিএনজি/অটোরিক্সা দিয়ে যাতায়াত করা হয়।

## জনসংখ্যা
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী,বদলগাছী ইউনিয়ন মোট জনসংখ্যা ৩৫,৩৫৯ জন । 
## শিক্ষা
বদলগাছী ইউনিয়নের গড় সাক্ষরতার হার শতকরা  ৪৮.৬৪ ভাগ (পুরুষ ৫৩.০১% মহিলা ৪৩.৯৭%)। এই ইউনিয়ন পরিষদে ২৩টি সরকারী প্রাথমিক বিদ্যালয়,০৮টি বে-সরকারী রেজিঃ প্রাঃ বিদ্যালয়,০৬টি উচ্চ বিদ্যালয়,৩টি কলেজ এবং ১০টি মাদ্রাসা রয়েছে।

## প্রশাসনিক এলাকা
এখানে মোট ৩৬টি গ্রাম আছে। 
এগুলো হলোঃ
১) চাকরাইল ২) গোল্লা ৩) ভাতশাইল ৪) আবাদপুর ৫) সাতগাছী ৬) মাধব পাড়া ৭) পয়নারী ৮) দাউদপুর ৯) চমচমপুর ১০) রাজপুর ১১) কামারবাড়ী ১২) পারসিন্দুরপুর ১৩) জিধিরপুর ১৪) কাদিবাড়ী ১৫) তেজাপাড়া ১৬) চাংলা ১৭) বদলগাছী ১৮) জিয়ল ১৯) ডাংগীসারা ২০) হাপানিয়া ২১)সোহাসা ২২) জিলাহার ২৩) পিন্ডিরা ২৪) শেরপুর ২৫) সাদলা ২৬) ভূবন ২৭) ধলাহার ২৮) গাবনা ২৯) বড়কাবলা ৩০) ছোট কাবলা ৩১) পূর্ব খাপর ৩২) গোরশাহী ৩৩) জাইজাতা    ৩৪) আইনারা ৩৫) আঁখিট্টি ৩৬)গুনাগাড়ী

## দর্শনীয় স্থান
নীলা দিঘী বদলগাছী উপজেলার  বদলগাছী ইউনিয়নের  একটি গুরুত্বপূর্ণ দর্শনীয় স্থান।
বদলগাছী উপজেলা থেকে ভ্যান,রিক্সা, ভুটভুটি ও সিএনজি যোগে যাতায়াত করা যায়।
নীলা দিঘী আয়তনে অনেক বড় এবং দিঘীর চারপাশে প্রাকৃতিক সৌন্দর্য়ে ভরা।
## তথ্যসূত্র

## বহিঃসংযোগ
* সরকারি তথ্য বাতায়ন। 
* বাংলাপিডিয়াতে বদলগাছী_উপজেলা।
ক্লারা ক্যাম্পোয়ামর

**ক্লারা ক্যাম্পোয়ামর** (জন্ম: ১২ ফেব্রুয়ারি, ১৮৮৮ - মৃত্যু: ৩০ এপ্রিল, ১৯৭২) মাদ্রিদে জন্মগ্রহণকারী বিশিষ্ট স্পেনীয় প্রমিলা রাজনীতিবিদ ও নারীবাদী ছিলেন। মহিলাদের অধিকার সংরক্ষণে সহায়তাকল্পে ১৯৩১ সালে লিখিত সংবিধানে তিনি তার অসামান্য অবদানের জন্য স্মরণীয় হয়ে আছেন।

কর্মজীবী পরিবারের সন্তান তিনি। ১৩ বছর বয়সে ক্যাম্পোয়ামর সীমস্ট্রেস হিসেবে কাজ করেন। মাদ্রিদ বিশ্ববিদ্যালয়ের অধীনে আইন বিদ্যালয়ে অধ্যয়ন করেন। এরপর বিভিন্ন সময়ে সরকারের বিভিন্ন পদে কাজ করেন তিনি। মহিলাদের বিভিন্ন সংগঠনের সাথেও সক্রিয় ছিলেন তিনি।

## কর্মজীবন
খণ্ডকালীন কাজ করে পড়াশোনার খরচ চালিয়ে যান। পরীক্ষায় অংশ নিয়ে আইন বিদ্যালয়ে ভর্তি হবার নিশ্চয়তা লাভে সক্ষমতা দেখান। ১৯০৯ সালে স্যান সেবাস্তিয়ানের ডাকঘরে প্রথম সরকারী চাকরি লাভ করেন। এরপর ১৯১৪ সালে টাইপিং শিক্ষক হিসেবে মাদ্রিদে চলে যান। এ সময়েই রাজনৈতিক কর্মকাণ্ডের সাথে নিজেকে সম্পৃক্ত করেন ও স্বাধীন সংবাদপত্রে যোগ দেন তিনি।

ডিগ্রী লাভের পাশাপাশি ক্যাম্পোয়ামর শিক্ষকতা, সংবাদপত্রের সচিব ও সরকারের টাইপিস্ট ইত্যাদি বহু কাজের সাথে জড়িয়ে পড়েন। এছাড়াও তিনি রাজনৈতিক ধারাভাষ্য লিখতে শুরু করেন ও মহিলাদের সংগঠনগুলোয় যোগ দেন। ১৯২৪ সালে ৩৬ বছর বয়সে ডিগ্রী লাভ করে আইন পেশায় যোগ দেন তিনি। মাদ্রিদের বিতর্ক সভা ও বুদ্ধিজীবী সমাজেও নিজেকে তুলে ধরেন ক্যাম্পোয়ামর।

## নারীবাদে ভূমিকা
আইন পেশায় মূলতঃ তিনি বৈষম্যের শিকার মহিলা, পিতৃত্বজনিত সমস্যাসহ বৈবাহিক সম্পর্কযুক্ত বিষয়গুলোতে অংশ নিতেন। ঐসকল বিষয়ে তিনি অপ্রতিদ্বন্দ্বী ছিলেন। এরফলে বিভিন্ন পেশাদারী সংগঠন তার দিকে ঝুঁকে পড়ে। ১৯২৮ সালে আন্তর্জাতিক মহিলা আইনজীবী সংগঠন প্রতিষ্ঠায় গুরুত্বপূর্ণ ভূমিকা পালন করেছিলেন তিনি।

১৯৩১ সালে কনস্টিটিউয়েন্ট আইনসভায় সদস্য হবার জন্যে নির্বাচনে প্রতিদ্বন্দ্বিতা করেন। ঐ সময়ে স্পেনীয় মহিলাদের ভোটাধিকারের অধিকার না থাকা স্বত্ত্বেও তিনিসহ আরও দুইজন মহিলা নির্বাচিত হয়েছিলেন। তার প্রচেষ্টার ফলেই ১৯৩১ সালের সংবিধানে পরিবর্তন আনা হয় ও নারী এবং পুরুষের মধ্যে সমতা বিধান নিশ্চিত করা হয়। পরবর্তীকালে অবশ্য তিনি তার সংসদীয় আসনে পরাজিত হয়েছিলেন। এরপর সংক্ষিপ্তকালের জন্যে সরকারের মন্ত্রীপরিষদে ঠাঁই পেয়েছিলেন।

## দেহাবসান
স্পেনীয় গৃহযুদ্ধ চলাকালীন দেশের বাইরে অবস্থান করতে বাধ্য হন। নির্বাসনে থাকাকালে নারীবাদ ও রাজনৈতিক অভিজ্ঞতালব্ধ জ্ঞান লিখতে থাকেন। নির্বাসিত থাকাকালীন সুইজারল্যান্ডের লোজান এলাকায় তার দেহাবসান ঘটে। পরবর্তীতে তার দেহাবশেষ স্যান সেবাস্তিয়ানে সমাহিত করা হয়েছিল।

## তথ্যসূত্র

বিষয়শ্রেণী:স্পেনীয় আইনজীবী
বিষয়শ্রেণী:১৮৮৮-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:মাদ্রিদের রাজনীতিবিদ
বিষয়শ্রেণী:র‌েডিক্যাল রিপাবলিকান পার্টির রাজনীতিবিদ
বিষয়শ্রেণী:দ্বিতীয় স্পেনীয় প্রজাতন্ত্রের কংগ্রেস ডেপুটির সদস্য
বিষয়শ্রেণী:রাজনীতিতে স্পেনীয় মহিলা
বিষয়শ্রেণী:স্পেনীয় নারীবাদী
বিষয়শ্রেণী:স্পেনীয় গৃহযুদ্ধে সুইজারল্যান্ডে নির্বাসিত
বিষয়শ্রেণী:স্পেনীয় মহিলা আইনজীবী
বিষয়শ্রেণী:স্পেনীয় সাফ্রাজিস্ট
বিষয়শ্রেণী:২০শ শতাব্দীর আইনজীবী
চার্চগেট

**চার্চগেট** হচ্ছে মহারাষ্ট্রের রাজধানী মুম্বইয়ের দক্ষিণাংশে অবস্থিত একটি উপনগর এলাকা। আঠারো শতক থেকে উনিশ শতকে মাঝ পর্যন্ত মুম্বই প্রাচীরে ঘেরা শহর ছিল।  তখন মুম্বইতে তিনটি ফটক ছিল চার্চগেট তারই একটি, যেটি সেন্ট টমাস ক্যাথিড্রালের নামানুসারে নামাঙ্কিত করা হহয়। ফটকটি বর্তমান শহরের ফ্লোরা ফাউন্টেনের কাছে অবস্থিত ছিল। thumb|left|270px|১৯৩০ সালের চার্চগেট।

চার্চগেট উপনগর এলাকায় মুম্বই উপনগরীয় রেলের অন্তিম স্টেশন চার্চগেট স্টেশন অবস্থিত, যেটি মুম্বই উপনগরীয় রেলের স্টেশনগুলির প্রধানতম স্টেশন। পশ্চিম রেলের সদরদপ্তরও এই এলাকাতেই, চার্চগেট স্টেশনের পার্শে অবস্থিত।

## উল্লেখ্য ময়দান
thumb|left|ওয়াংখেড়ে স্টেডিয়াম
*ওয়াংখেড়ে স্টেডিয়ামবিশ্ববিখ্যাত ক্রিকেট মাঠ
thumb|left|228xp|ব্রেবর্ন স্টেডিয়াম
*ব্রেবর্ন স্টেডিয়াম
*মাহিন্দ্রা স্টেডিয়ামহকি খেলার ময়দান।

## উল্লেখ্য শিক্ষাপ্রতিষ্ঠান
* এইচ.আর. কলেজ অব কমার্স অ্যান্ড ইকোনমিকস
* জমনলাল বাজাজ পরিচালন শিক্ষা প্রতিষ্ঠান  (JBIMS)
* Government Law College, Mumbai
* K.C College
* জয় হিন্দ মহাবিদ্যালয়
* Siddharth College
* Sydenham College

## তথ্যসূত্র

বিষয়শ্রেণী:মুম্বই
বিষয়শ্রেণী:মুম্বইয়ের পাড়া
শিবসেনা (দ্ব্যর্থতা নিরসন)

**শিবসেনা** (অন্য বানানে **শিব সেনা**) দ্বারা যেসকল রাজনৈতিক দলকে উল্লেখ করতে পারে:

## ভারত

* শিবসেনা, একটি মারাঠি আঞ্চলিক রাজনৈতিক দল। ২০২২ সালে নিম্নোক্ত দলটি দুইভাগ হয়ে যায়:
** শিবসেনা (২০২২–বর্তমান) (শুরুতে বালাসাহেবাঞ্চী শিবসেনা) একনাথ শিন্ডে নেতৃত্বাধীন হিন্দুত্ববাদী দল।
** শিবসেনা (উদ্ধব বালাসাহেব ঠাকরে) উদ্ধব ঠাকরের নেতৃত্বাধীন ধর্মনিরপেক্ষ হিন্দু জাতীয়তাবাদী দল।

## নেপাল

* নেপাল শিবসেনা, ১৯৯৯ সালে প্রতিষ্ঠিত একটি হিন্দুত্ববাদী রাজনৈতিক দল
* শিবসেনা নেপাল, ১৯৯০ সালে প্রতিষ্ঠিত একটি হিন্দু রাজনৈতিক দল
হাইমে গারসোন

**হাইমে এর্নান্দো গারসোন ফোরেরো** (; জন্ম: ২৪ অক্টোবর ১৯৬০ - মৃত্যু: ১৩ আগস্ট ১৯৯৯) বোগোতায় জন্মগ্রহণকারী বিশিষ্ট কলম্বীয় সাংবাদিক, কমেডিয়ান, আইনজীবী, শান্তিবাদী ও রাজনৈতিক বিদ্রুপাত্মক ছিলেন। ১৯৯০-এর দশকে রাজনৈতিক বিদ্রুপাত্মকধর্মী অনুষ্ঠান কলম্বীয় টেলিভিশনে প্রচার করে অত্যন্ত জনপ্রিয়তা পেয়েছিলেন।

## কর্মজীবন
হাইমে গারসোন ইউনিভারসিডাড ন্যাশিওন্যাল দ্য কলম্বিয়ায় আইন ও রাষ্ট্রবিজ্ঞান বিষয়ে অধ্যয়ন করেন। কিন্তু রাজনৈতিক আন্দোলন ও টেলিভিশনের কর্মকাণ্ডে সক্রিয় থাকায় তার পড়াশোনা শেষ হয়নি। বোগোতার মেয়র প্রার্থী আন্দ্রেজ পাস্তরানা আরাঞ্জো'র রাজনৈতিক প্রচারণায় গারসোন যোগদান করেন। নির্বাচনে জয়ী হবার পর ১৯৮৮ সালে পাস্তরানা তাকে অনুন্নত গ্রাম্য এলাকা হিসেবে পরিচিত সুমাপাজের মেয়র হিসেবে মনোনয়ন দেন। গারসোন সুমাপাজের জীবনযাত্রার মান উন্নয়নের লক্ষ্যে কাজ করেন। এক বছরের মধ্যেই স্বাস্থ্যকেন্দ্র নির্মাণ করেন ও বিদ্যালয়ের অবকাঠামোগত উন্নয়নে সচেষ্ট হন।

১৯৮৭ সালে নোটিসাইরো দ্য লাস সেভেনের পরিচালক অ্যান্টোনিও মোরালেস রিভেইরা সুমাপাজের মেয়রের খ্যাতি সম্পর্কে জানতেন। তিনি সংবাদপাঠক হিসেবে দায়িত্ব নেয়ার জন্য গারসোনকে নিয়ে আসেন। এটি তার টেলিভিশনে প্রথমবারের মতো অংশগ্রহণ।

## শান্তিবাদী
টেলিভিশনের কাজের পাশাপাশি শান্তি আলোচক হিসেবে ফার্ক গেরিলাদের হাতে বন্দীদের মুক্তির বিষয়েও কাজ করেছেন। ২৩ মার্চ, ১৯৯৮ তারিখে ২০০ ফার্ক গেরিলা ভিলাভাইসেন্সিও বোগোতা রোড থেকে ৩২জনকে অপহরণ করে। তন্মধ্যে, চারজন মার্কিন ও ইতালীয় নাগরিক ছিলেন। ২৭ মার্চ হোস আলফ্রেদো এস্কোবারের নিয়ন্ত্রণাধীন অপরাধ বিরোধী অভিযানে গারসোনকে প্রধান করে একটি কমিশন গঠন করা হয়। নয়জন বন্দীকে তারা মুক্ত করতে সক্ষম হন।

## দেহাবসান
১৯৯৯ সালে ডানপন্থী উগ্রবাদী সংগঠনের হাতে তিনি নিহত হয়েছেন বলে ধারণা করা হয়। তার মৃত্যুর ১৬ বছর পর সাবেক উগ্রবাদীদের একজন আদালতে বলেছেন যে, সাবেক পুলিশ মেয়ার মুরিসিও সান্তোয়ো, ন্যাশনাল আর্মি জেনারেল হ্যারল্ড বেদোয়া ও সাবেক জেনারেল জর্জ এনরিক মোরা র‌্যাঞ্জেলের চক্রান্তে সংঘটিত হয়েছে। মেদেয়িনের মাদক চোরাকারবারীদের এলাকা হিসেবে খ্যাত লা তেরাজায় এ হত্যাকাণ্ড পরিচালিত হয়েছিল। অদ্যাবধি এ মামলাটি চলমান রয়েছে ও নিষ্পত্তি ঘটেনি।

১৩ আগস্ট, ১৯৯৯, শুক্রবার স্থানীয় সময় ৫:৪৫ ঘটিকায় রেডিওনেট স্টেশনের উদ্দেশ্যে ধূসর জীপ চেরোকি নিয়ে বের হন। পথিমধ্যে প্লেটবিহীন সাদা মোটর সাইকেল নিয়ে দুই আরোহী তাকে পাঁচটি গুলি করে। ঘটনাস্থলেই তিনি নিহত হন।

## তথ্যসূত্র

## বহিঃসংযোগ
* Carlos Castaño Gil convicted for murder of journalist Jaime Garzón - IFEX
* http://www.revistanumero.com/38garzon.htm
* 
* 

বিষয়শ্রেণী:কলম্বীয় শান্তিবাদী
বিষয়শ্রেণী:১৯৬০-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:কলম্বীয় পুরুষ কমেডিয়ান
বিষয়শ্রেণী:নিহত কলম্বীয় সাংবাদিক
বিষয়শ্রেণী:কলম্বিয়ায় নিহত ব্যক্তি
বিষয়শ্রেণী:২০শ শতাব্দীর কৌতুকাভিনয়শিল্পী
আবুয়েলাস দে প্লাজা দে মায়ো

**আবুয়েলাস দে প্লাজা দে মায়ো** () বুয়েনোস আইরেসে অবস্থিত একটি বেসরকারী মানবাধিকার সংগঠন। এ সংগঠনের প্রধান উদ্দেশ্য হচ্ছে আর্জেন্টিনার নোংরা যুদ্ধ চলাকালীন চুরি হওয়া ও অবৈধভাবে দত্তক হিসেবে গ্রহণকৃত শিশুদেরকে খুঁজে বের করা। এস্তেলা বার্নেস দ্য কারলত্তো সংগঠনের বর্তমান সভাপতির দায়িত্ব পালন করছেন।

## গঠন
১৯৭৭ সংগঠনটি গঠিত হয়। রাজনৈতিক অস্থিরতা চলাকালীন শিশুদেরকে অপহরণ করা হয়েছিল। তাদের কেউ কেউ কারাগারে জন্মগ্রহণ করলেও পরবর্তীকালে অদৃশ্য হয়ে যায়। তাদেরকে পরবর্তীকালে ক্ষতিগ্রস্ত পরিবারে ফেরৎ দেয়া হয়। সংগঠনটির এ কার্যক্রমকে মার্কিন যুক্তরাষ্ট্রের জেনেটিক্স বিজ্ঞানী মেরি-ক্লেয়ার কিং সহায়তা করেন। এই কার্যক্রমে সামরিক শাসনামলে অপহৃত বা কারাগারে জন্মগ্রহণকারী প্রায় ৫০০ শিশুর ১০ শতাংশকে খুঁজে বের করা সম্ভব হয়। বাদ-বাকীদেরকে পরিচয় গোপন রেখে অবৈধভাবে দত্তক হিসেবে রাখা হয়।

১৯৯৮ সালের মধ্যে ২৫৬ শিশুর হারিয়ে যাওয়া সম্পর্কে তালিকাভুক্ত করা হয়। তন্মধ্যে ৫৬ শিশুর সন্ধান পাওয়া যায় ও অন্য সাত শিশু মৃত্যুবরণ করেছিল। সংগঠনটির এ কার্যক্রমের ফলে আর্জেন্টাইন ফরেনসিক অ্যানথ্রপলজি দলের সূচনা ঘটে ও জাতীয় জেনেটিক উপাত্ত ব্যাংক প্রতিষ্ঠিত হয়। সাম্প্রতিককালে জেনেটিক পরীক্ষার যুগান্তকারী উন্নয়নের ফলে আরও ৩১ শিশুকে তাদের প্রকৃত পরিবারে হস্তান্তর করা সম্ভবপর হয়েছে। অন্য ১৩টি ঘটনায় শিশুদের পরিচয় উদঘাটনের পর দত্তক ও প্রকৃত পরিবার যৌথভাবে সন্তানদেরকে লালন-পালন করার জন্য পারস্পরিক সম্মতি প্রকাশ করে। অন্যান্য ঘটনাগুলো বিবদমান পরিবারের মধ্যে আদালতে গড়ায়। ২০০৮ সাল পর্যন্ত ৯৭ জন নাতির সন্ধান পাওয়া যায়।

## উদ্দেশ্য
নোংরা যুদ্ধকালীন শিশুদেরকে অপহরণের বিষয়টি সুপরিকল্পিতভাবে পরিচালনা করেছিল। সামরিক পরিবার ও মিত্রদের কাছে শিশুদেরকে পাঠিয়ে দেয়া হয় যাতে তারা অন্য প্রজন্মের বিকাশ ঘটাতে না পারে। মানবাধিকার সম্পর্কীয় আন্তঃআমেরিকান কমিশনের মতে, সামরিক সরকার বাদ-বাকী ক্ষতিগ্রস্ত পরিবারের মধ্যে ভীতিকর পরিবেশ সৃষ্টির ঘৃণ্য খেলায় মেতে উঠে। কয়েক বছর বাদে এ সকল শিশু গুরুত্বপূর্ণ উপাদানে পরিণত হবে। ফলশ্রুতিতে নোংরা যুদ্ধের কার্যকারিতা শেষ হবে না।

## প্রভাব
সিলভিয়া কুইন্টেলা ঘটনায় সাবেক স্বৈরশাসক জর্জ ভাইদেলাকে শিশু অপহরণের অনেকগুলো অভিযোগে ২০১০ সালে গৃহে অন্তরীণ রাখা হয়েছিল। পরবর্তীতে জুলাই, ২০১২ সালে পরিকল্পিত পন্থায় শিশুদের চুরি করার সাথে জড়িত থাকার অপরাধে তাকে পঞ্চাশ বছরের কারাদণ্ড প্রদান করা হয়।

## সম্মাননা
১৪ সেপ্টেম্বর, ২০১১ তারিখে আবুয়েলাস দে প্লাজা দে মায়োকে ফেলিক্স হুফুয়েত বইগনি শান্তি পুরস্কার প্রদান করা হয়। প্যারিসভিত্তিক এ পুরস্কারে মানবাধিকার রক্ষার্থে তাদের কাজের প্রশংসাজ্ঞাপন করা হয় যা অনুকরণীয়।

## তথ্যসূত্র

## বহিঃসংযোগ
* 


বিষয়শ্রেণী:বুয়েন্স আয়ার্স
বিষয়শ্রেণী:আর্জেন্টিনায় রাজনৈতিক আন্দোলন
বিষয়শ্রেণী:নোংরা যুদ্ধ
বিষয়শ্রেণী:আর্জেন্টিনায় মহিলাদের সংগঠন
বিষয়শ্রেণী:জোরপূর্বক অদৃশ্যকরণ
বিষয়শ্রেণী:আর্জেন্টেনীয় মানবাধিকার কর্মী
বিষয়শ্রেণী:আর্জেন্টিনাভিত্তিক মানবাধিকার সংগঠন
বিষয়শ্রেণী:১৯৭৭-এ প্রতিষ্ঠিত সংগঠন
বিষয়শ্রেণী:বুয়েনোস আইরেস
বিষয়শ্রেণী:শিশু অপহরণ
চার্চগেট স্টেশন

**চার্চগেট** মুম্বাই উপনগরীয় রেলের সর্বদক্ষিণ থেকে প্রথম ও উত্তর থেকে অন্তিম স্টেশন। এই স্টেশনটি মুম্বাইয়ের উপনগর এলাকা চার্চগেটে অবস্থিত।

## ইতিহাস
### প্রাথমিককাল

চার্চগেট নামটি স্টেশনের ঠিক পর্শের রোড চার্চ গেট স্ট্রিটের নামানুসারে রখা হয়েছে। এই স্টেশনটি পশ্চিম রেল তথা মুম্বাই উপনগরীয় রেলের প্রথম স্টেশন।

ভারতে প্রথম রেল ১৮৫৩ সালে চালু হয় এবং তার দুইবছর পরে ১৮৫৫ সালে বোম্বাই বড়োদা রেল চালু করা হয়। প্রথমত চার্চগেট থেকে অঙ্কলেশ্বর ও উত্তরণ পর্যন্ত ২৯ মাইল রেলপথ শুরু করা হয়।

### বর্তমানকাল

বর্তমানে এটি মুম্বাইয়ের ব্যস্ততম স্টেশনগুলির একটি যেখানে প্রতি মিনিটে ট্রেন আসাযাওয়া করে। পশ্চিম রেলের সদরদপ্তর এখানেই অবস্থিত। 

মুম্বাইতে স্থানীয় ট্রেনের বগি সংখ্যা ১২ থেকে বাড়িয়ে ১৫ করার জন্য স্টেশনের প্লাটফর্মগুলির দৈর্ঘ্য বৃদ্ধি করা হয়েছে ২০১০ সালে।

২৮ জুন ২০১৫ সালে চয়র্চগেট স্টেশনে একটি ট্রেন প্লাটফর্মের শেষে এসে ধাক্কা দেই; এই দুর্ঘটনায় ৫ জন যাত্রি জখম হন।

## তথ্যসূত্র

বিষয়শ্রেণী:মুম্বই
বিষয়শ্রেণী:পশ্চিম রেলের স্টেশন
বিষয়শ্রেণী:মুম্বই উপনগরীয় রেলের স্টেশন
বিষয়শ্রেণী:ভারতীয় রেলের স্টেশন
বিষয়শ্রেণী:১৮৫৫-এ ভারতে প্রতিষ্ঠিত
বিষয়শ্রেণী:পশ্চিম লাইন (মুম্বই শহরতলি রেল)
সাগর দিঘী

**সাগর দিঘী** বিরামপুর উপজেলার একটি অতি প্রাচীন দিঘী হিসেবে পরিচিত। এটি বিরামপুর উপজেলার অন্যতম একটি দর্শনীয় স্থান।

## অবস্থান
বিরামপুর উপজেলা সদর হতে ১২.০০ কি.মি. দূরে জোতবানী ইউ,পি অফিস হতে ৬ কিলোমিটার দক্ষিণে পাটনচড়া বাজার সংলগ্ন কসবা সাগরপুর গ্রামে এই দিঘীটি অবস্থিত।

## ইতিহাস
বড় ও স্বচ্ছ পানির দিঘী হওয়ার কারণেই সাগর দিঘী নামকরণ করা হয়েছিল। কথিত আছে- ১৫০০ শতাব্দীর প্রথমাংশে তৎকালীন জমিদারগণ এই সাগর দিঘীতে গোসল করতো সম্ববত সেই সকল জমিদার কর্তৃকই খনন কৃত অপার সৌন্দর্যে ভরপুর এই দিঘী। সে সময়কার হিন্দু সম্প্রদায়ের অধিকাংশ লোক সাগর দিঘীতে তাদের বিভিন্ন পূজা দিয়ে থাকতো।

## অন্যান্য স্থাপনা
দিঘী সংলগ্ন দক্ষিণে একটি ব্লুইচগেট, আমরুর বিলসহ আরও একটি ঐতিহ্যবাহী দিঘী রয়েছে যা ভাঙ্গা দিঘী নামে পরিচিত।

## আরো দেখুন
* দিনাজপুর রাজবাড়ি
* কান্তজির মন্দির
* সীতাকোট বিহার
* নয়াবাদ মসজিদ
* রামসাগর
* স্বপ্নপুরী

## তথ্যসূত্র

বিষয়শ্রেণী:দিনাজপুর জেলার দর্শনীয় স্থান
মৃগশিরা

পরস্পর একান্ত কাছাকাছি ক্ষীণপ্রভ ৩টি তারকা মিলে গঠন করেছে ভারতীয় জ্যোতির্বিজ্ঞানএর ২৮ নক্ষত্রের ৫ম এ সদস্যাকে । ঋগ্বেদের ঋষিদের দেয়া নাম **যজ্ঞসোম** , সৈন্ধান্তিকরা যাকে **মৃগশিরা** নামে চিহ্নিত করছে । আধুনিক জ্যোতির্বিজ্ঞান অনুসারে এই নক্ষত্রের প্রধান তারার নাম Meisah বা Heka (লাম্বডা ওরিয়নিস) , সঙ্গীরা হলো ফাই ১ ও ২ ।

## আকাশে অবস্থান
মৃগশিরা কালপুরুষ নক্ষত্রমন্ডলভুক্ত । আকাশমন্ডলের ৩৬০ অংশের ৫৩ অংশ ২০ কলা(কোণ পরিমাপ একক)]] থেকে ৬৬ অংশ ৪০ কলা পর্যন্ত এর বিস্তৃতি ।

## ঋগ্বেদীয় ঋষিদের মৃগশিরা-চিন্তা
ঋগ্বেদীয় ঋষিরা এ নক্ষত্রকে **অগ্রহায়ণী**ও বলতো কেননা যজ্ঞকারী ঋষিদের বৎসর শুরু ও সমাপ্তিসূচক ছিল এ ক্ষীণজ্যোতির্ময়ী নক্ষত্রটি ।  অঙ্গিরাপুত্র কুৎসবর্ণিত এ ঋকটিতে তাই বলা হচ্ছে : ' দ্যুতির্ময়ী বক্রসংস্থিত রুদ্রনক্ষত্রের ( অর্থাৎ সৈদ্ধান্তিক আর্দ্রা বা আধুনিক Betelgeuse এর) ক্রান্তদর্শী (অর্থাৎ ক্ষীণপ্রভ ) তারাদি (মৃগশিরাপুঞ্জ) যজ্ঞসাধনের কাল পালনের নিমিত্তে আহ্বাত হয়েছে । সূর্যসরণীর বিক্ষেপসঞ্জাত সুমতিপথের (অর্থাৎ বসুমতী পৃথিবীর পথের) সম্পাতদ্বয়ের (শারদ ও বাসন্তী-বিষুবদ্বয়ের চলনগতি বা Precession) একতম সুদূর কালের জন্য এ দিব্যতারাদি কর্তৃক বরণীয় রয়েছে '।  ।

## তথ্যসূত্র

## আরও দেখুন
*নক্ষত্র (চন্দ্রনিবাস)
*নক্ষত্র (তারামন্ডল)

বিষয়শ্রেণী:নক্ষত্র
প্রেস ট্রাস্ট অব ইন্ডিয়া

**প্রেস ট্রাস্ট অব ইন্ডিয়া** বা **পিটিআই** হল ভারতের সবচেয়ে বড় সংবাদ সংস্থা। এর সদর দপ্তর নতুন দিল্লিতে অবস্থিত। এটি পাঁচ শতাধিক ভারতীয় সংবাদপত্রের অমুনাফাভোগী সমবায় সংগঠন এবং ২০১৬ সালের ২২ জানুয়ারি মোতাবেক এর পূর্ণকালীন কর্মী সংখ্যা এক সহস্রাধিক।

## তথ্যসূত্র

বিষয়শ্রেণী:সংবাদ সংস্থা
বিষয়শ্রেণী:সরকারি সংস্থা
বিষয়শ্রেণী:ভারতের গণমাধ্যম
বিষয়শ্রেণী:গণমাধ্যম
বিষয়শ্রেণী:ভারতের গণমাধ্যম কোম্পানি
বিষয়শ্রেণী:১৯৪৭-এ প্রতিষ্ঠিত ভারতীয় কোম্পানি
বিষয়শ্রেণী:ভারতের সংবাদ সংস্থা
কোলা ইউনিয়ন, বদলগাছী

**কোলা ইউনিয়ন** হচ্ছে একটি ইউনিয়ন পরিষদ যেটি বাংলাদেশের নওগাঁ জেলার বদলগাছী উপজেলার অন্তর্গত। ।ছোট যমুনা নদীর তীরে গড়ে উঠা বদলগাছী উপজেলার একটি ঐতিহ্যবাহী অঞ্চল হল কোলা ইউনিয়ন।  বদলগাছী সদর থেকে ৭ কিলোমিটার পূর্ব দিকে ভান্ডারপুর বাজারে অবস্থিত।

## জনসংখ্যা
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী,কোলা ইউনিয়ন মোট জনসংখ্যা ২৫,৪৮৭ জন (প্রায়) ।
## শিক্ষা
কোলা ইউনিয়নের গড় সাক্ষরতার হার শতকরা  ৫২.৬৪ ভাগ (পুরুষ ৫৪.০২%,মহিলা ৪৮.৯৫%)। এই ইউনিয়ন পরিষদে ০৯টি সরকারি প্রাথমিক বিদ্যালয়,০৮টি বে-সরকারি রেজিঃ প্রাঃ বিদ্যালয়,০২টি উচ্চ বিদ্যালয়,০১টি কলেজ এবং ০৪টি                         মাদ্রাসা রয়েছে।

## প্রশাসনিক এলাকা
এই ইউনিয়ন পরিষদে মোট ৩৬টি গ্রাম আছে। 
এগুলো হলোঃ
১) চকতাহের ২) ঝাড়ঘরিয়া ৩) কেশাইল ৪) চকরুকুনপুর ৫) ভান্ডারপুর ৬) আদিত্যপুর ৭) পারআধাইপুর ৮) লালুহার               ৯) আক্কেলপুর ১০) ভোলারপালশা ১১) কোলারপালশা ১২) নিরলী ১৩) চকবোয়ালী ১৪) খামারআক্কেলপুর ১৫) কোলা ১৬) পুখুরিয়া ১৭) কয়াভবানীপুর ১৮) তেঘরিয়া ১৯) গয়রা ২০) তেতুলিয়া ২১) হুদ্রাকুড়ি ২২) বনগ্রাম ২৩) নিমুরিয়া  ২৪) সেমাহার ২৫) শালুককুড়ি ২৬) নন্দাহার

## তথ্যসূত্র


## বহিঃসংযোগ
* সরকারি তথ্য বাতায়ন। 
* বাংলাপিডিয়াতে বদলগাছী_উপজেলা।
ভারতের উচ্চ-গতির রেল

[থাম্ব|[ই৫ ও এইচ৫ সিরিজ শিনকানসেন|ই৫ সিরিজ শিনকানসেন, যা মুম্বই–আহমেদাবাদ উচ্চ-গতির রেলপথে ব্যবহার করা হবে।]]

ভারতে কোনো উচ্চ-গতির রেলপথ বা "বুলেট ট্রেন" পরিচালিত নয়, যদিও মোট ৮টি উচ্চ-গতির রেলপথকে অনুমোদন দেওয়া হয়েছে, যার মধ্যে মুম্বই ও আহমেদাবাদের মধ্যে উচ্চ-গতির রেলপথ নির্মাণাধীন। ২০২৩ সালের হিসাব অনুযায়ী, ভারতের সবচেয়ে দ্রুত ট্রেন পরিষেবা হচ্ছে গতিমান এক্সপ্রেস ও বন্দে ভারত এক্সপ্রেস।

মুম্বই ও আহমেদাবাদের মধ্যে ৫০৮ কিমি দৈর্ঘ্যের উচ্চ-গতির রেলপথ নির্মাণাধীন এবং পরিকল্পনা অনুযায়ী এর সর্বোচ্চ বেগ ৩২০ কিমি প্রতি ঘণ্টা। এই রেলপথটি বহুল প্রচলিত ব্রড গেজের জায়গায় আদর্শ গেজ ব্যবহার করবে এবং এতে জাপানের শিনকানসেন প্রযুক্তি ব্যবহার করা হবে। এর মাধ্যমে প্রায় ৩ ঘণ্টার মধ্যে দুই শহরের মধ্যে যাত্রী বহন করবে এবং এর টিকিটের মুল্য বিমানের তুল্য হবে। এই প্রকল্পটি ডিসেম্বর ২০২৩-এর মধ্যে সম্পূর্ণ হওয়ার কথা ছিল, কিন্তু মূলত মহারাষ্ট্রে জমি অধিগ্রহণের সমস্যা ও কোভিড-১৯ এর বৈশ্বিক মহামারীর জন্য এটি অক্টোবর ২০২৮-এ সম্পূর্ণ হওয়ার প্রত্যাশা করা হয়েছে। তবে সুরাট ও বিলিমোরার মধ্যবর্তী অংশ ২০২৬-এ চালু হওয়ার পরিকল্পনা করা হয়েছে।

## প্রেক্ষাপট
[থাম্ব|[জাপান|জাপানের কোবেতে এন৭০০ সিরিজ শিনকানসেনে চাপার আগে ভারতের প্রধানমন্ত্রী নরেন্দ্র মোদী ও জাপানের প্রধানমন্ত্রী শিনজো আবে।]]

১৮ ডিসেম্বর ২০০৯-এ রেল মন্ত্রক সংসদের সামনে পেশ করা "ভিশন ২০২০"-তে আঞ্চলিক উচ্চ-গতির প্রকল্প বাস্তবায়নের পরিকল্পনা করেছিল, যা ২৫০–৩৫০ কিমি প্রতি ঘণ্টা বেগে পরিষেবা প্রদান করবে এবং বিভিন্ন বাণিজ্যিক, পর্যটন ও তীর্থ কেন্দ্রদের সংযুক্ত করবে।

২০১৪-এর সাধারণ নির্বাচনে ভারতীয় জনতা পার্টি (বিজেপি) হীরক চতুর্ভুজ নামক উচ্চ-গতির রেল প্রকল্পের ইচ্ছাপ্রকাশ করেছিল, যা কলকাতা, চেন্নাই, দিল্লি ও মুম্বইকে উচ্চ-গতির রেল দ্বারা সংযুক্ত করবে। এই প্রকল্পকে পরবর্তী রাষ্ট্রপতির বক্তৃতায় নতুন সরকারের অগ্রাধিকার হিসাবে অনুমোদিত করা হয়েছিল। ১ কিমি উচ্চ-গতির রেল ট্র্যাক নির্মাণের খরচ  থেকে -এর মধ্যে অনুমান করা হয়েছিল, যা সাধারণ রেল ট্র্যাক নির্মাণের চেয়ে প্রায় ১০–১৪ গুণ বেশি।

## সংজ্ঞা ও পরিভাষা
রেল মন্ত্রকের পরিভাষা অনুযায়ী, কোনো রেলপথে উপর ট্রেন ১৬০–২০০ কিমি প্রতি ঘণ্টার মধ্যে পরিচালিত হলে সেটি সেমি-হাই-স্পিড বা অর্ধ-উচ্চ-গতির রেলপথ এবং ১৬০ কিমি প্রতি ঘণ্টার কম বেগে পরিচালিত হলে সেটি কনভেনশনাল রেলপথ হিসাবে পরিগণিত হয়। আন্তর্জাতিক রেল সঙ্ঘের পরিভাষা অনুযায়ী, নতুন রেলপথের ক্ষেত্রে বাণিজ্যিক বেগ ২৫০ কিমি প্রতি ঘণ্টার বেশি কিংবা উন্নীত রেলপথের ক্ষেত্রে বাণিজ্যিক বেগ ২০০ কিমি প্রতি ঘণ্টার বেশি হলে সেটি উচ্চ-গতি হিসাবে পরিগণিত হয়। জুলাই ২০২৩-এর হিসাব অনুযায়ী, ৫০৮ কিমি উচ্চ-গতির রেলপথ নির্মাণাধীন এবং ১৭৪ কিমি তুঘলকাবাদ–আগ্রা ক্যান্টনমেন্ট রেলপথ সেমি-হাই-স্পিড বেগের উপযুক্ত।

## নেটওয়ার্ক

ভারতের উচ্চ-গতির রেল নেটওয়ার্কের প্রস্তাবিত সর্বোচ্চ বেগ ৩০০–৩৫০ কিমি প্রতি ঘণ্টার মধ্যে, এবং অনুপ্রবেশ রোখার জন্য উচ্চ-গতির রেলপথকে উড়াল রেলপথ হিসেবে পরিকল্পনা করা হয়েছে। সিস্ট্রা, ইটালফের, রাইটস লিমিটেড, মট ম্যাকডোনাল্ড, ইনেকো, প্রইন্টেক, আয়েসা, জাপান এক্সটার্নাল ট্রেড অর্গানাইজেশন (জেট্রো) ইত্যাদি সংস্থা এর সম্ভাব্যতা যাচাই করেছেন।

## তথ্যসূত্র
দেবু ভট্টাচার্য

**দেবু ভট্টাচার্য** (জন্ম: ১ আগস্ট, ১৯৩০ - মৃত্যু: ১৯৯৪) একজন বাংলাদেশী সঙ্গীতজ্ঞ। তিনি গীতিকার হিসেবে সঙ্গীতাঙ্গনে প্রবেশ করলেও পরবর্তীতে একজন নামকরা সুরকার ও সঙ্গীত পরিচালক হিসেব উপমহাদেশে সমাদৃত হন। তিনি মরণোত্তর বাংলাদেশ সরকার কর্তৃক প্রদত্ত সর্বোচ্চ রাষ্ট্রীয় সম্মান একুশে পদক-এ ভূষিত হন। এছাড়াও লোকমান হোসেন ফকির-এর সাথে যৌথভাবে শ্রেষ্ঠ সঙ্গীত পরিচালক বিভাগে প্রথমবারের মত প্রদত্ত জাতীয় চলচ্চিত্র পুরস্কার অর্জন করেন।

## প্রাথমিক জীবন
দেবু ভট্টাচার্য ১৯৩০ সালের ১ আগস্ট বাংলাদেশের ব্রাহ্মণবাড়িয়া জেলায় জন্মগ্রহণ করেন। তার জন্মের আগে তার পরিবার থাকতেন বাগেরহাট জেলার ফকিরপুরে। দেবুর বাবার দেওয়া নাম ছিল প্রাণকুমার ভট্টাচার্য। স্কুলে দেবদাস ভট্টাচার্য নামে তার নাম নিবন্ধিত হয়। ১৯৫০ সালে তিনি কলকাতার আর্ট স্কুল থেকে চিত্রকলা বিষয়ে পড়াশুনা শেষ করেন। সেখানে তার শিক্ষক ছিলেন বাংলাদেশের প্রখ্যাত চিত্রকর জয়নুল আবেদীন। পরবর্তীতে তিনি সাহচর্য লাভ করেন আরও দুই স্বনামধন্য চিত্রশিল্পী পটুয়া কামরুল হাসান ও এস এম সুলতান-এর।

## কর্মজীবন
দেবু ভট্টাচার্য ১৯৪৫ সালে কর্মজীবন শুরু করেন তিমিরবরণ পরিচালিত একটি অর্কেস্ট্রা গ্রুপে একজন সঙ্গীতজ্ঞ হিসেবে। সেখানেই তিনি গীতিকার ও সঙ্গীত পরিচালক হিসেবে আত্মপ্রকাশ করেন। নাচ ও নাটকেও তার প্রবল আগ্রহ ছিল। খুব অল্প বয়স থেকেই তিনি বাঁশি বাজানোর পারদর্শী ছিলেন। ১৯৫০ সালে ভারতীয় ধ্রুপদী রাগে বাজানো তার কয়েকটি বাঁশি সঙ্গীতের রেকর্ড বাজারে আসে। ১৯৫০ থেকে ১৯৭০-এর দশকে তিনি ধ্রুপদী, লোকসঙ্গীত ও আধুনিক ধারার সঙ্গীত রচনা করেছেন। এই গানগুলোতে তিনি স্থানীয় ও পাশ্চাত্য ধ্রুপদী ঘরানার সমন্বয় ঘটিয়েছেন। এছাড়াও তিনি বাংলাদেশের প্রখ্যাত অনেক কবির দেশপ্রেমমূলক কবিতার আলোকে সঙ্গীত রচনা ও সুর করেছেন। রুনা লায়লার কণ্ঠে দেশপ্রেমমূলক "প্রতিদিন তোমায় দেখি সূর্যের আগে" গানটি তার এক আসাধারন সৃষ্টি।

দেবু ভট্টাচার্যের পৃষ্ঠপোষকতায় বাংলাদেশী ও পাকিস্তানি অনেক সঙ্গীত শিল্পী প্রতিষ্ঠা অর্জন করেছেন। ১৯৬০-এর দশকে তিনি পাকিস্তানের কণ্ঠশিল্পী গজল সম্রাট মেহেদী হাসান, সুরাইয়া মুলতানীকর,  ও আহমদ রুশদী ও বাঙালি সঙ্গীতশিল্পীদের মধ্যে বশির আহমেদ, শাহনাজ রহমতুল্লাহ, ফেরদৌসী রহমান, রুনা লায়লাসাবিনা ইয়াসমিন প্রমুখের মাধ্যমে তিনি উপমহাদেশে বাংলা সঙ্গীত ও সংস্কৃতিকে জনপ্রিয় করে তোলেন। তার অনুপ্রেরণাতেই আলতাফ মাহমুদ বড় মাপের কণ্ঠশিল্পী ও সঙ্গীত পরিচালক হিসেবে গড়ে ওঠেন।
টেলিভিশন ও মঞ্চে তার জীবনের সর্বশেষ পরিবেশনা ছিল জ্যাজ শিল্পী চিকো হেরম্যান-এর সঙ্গে একটি যৌথ ফ্ল্যুট-সিম্ফনি।

## চলচ্চিত্রের তালিকা
* *[[চরিত্রহীন (চলচ্চিত্র)|চরিত্রহীন]]* (১৯৭৫)
* *বধু বিদায়* (১৯৭৮)
* *দম মার দম*

## পুরস্কার ও সম্মাননা
* **[[একুশে পদক]]**
** ১৯৯৭: সঙ্গীত (মরণোত্তর)
* **[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**
** ১৯৭৫: শ্রেষ্ঠ সঙ্গীত পরিচালক - চরিত্রহীন
* সংস্কৃতি মঞ্চ স্মারক শুভেচ্ছা
** ২০১৫: বাঁশি (মরণোত্তর)

## মৃত্যু
দেবু ভট্টাচার্য ১৯৯৪ সালে মৃত্যুবরণ করেন।

## তথ্যসূত্র

## বহিঃসংযোগ
* বাংলাপিডিয়ায় দেবু ভট্টাচার্য
* 

বিষয়শ্রেণী:১৯৩০-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:বাংলাদেশী সুরকার
বিষয়শ্রেণী:বাংলাদেশী সঙ্গীত পরিচালক
বিষয়শ্রেণী:বাঙালি সঙ্গীত পরিচালক
বিষয়শ্রেণী:বাঙালি হিন্দু
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাউল
আধাইপুর ইউনিয়ন

**আধাইপুর ইউনিয়ন** হচ্ছে একটি ইউনিয়ন পরিষদ যেটি বাংলাদেশের নওগাঁ জেলার বদলগাছী উপজেলার অন্তর্গত। ।ছোট যমুনা নদীর তীরে গড়ে উঠা বদলগাছী উপজেলার ৭নং আধাইপুর ইউনিয়ন পরিষদ। এই দক্ষিণে নওগাঁ জেলা সদর ও পূর্বে আক্কেলপুর অবস্থিত। উপজেলা সদর থেকে বাস/সিএনজি/অটোরিক্সা/ভুটভুটি/ভ্যান হল যোগাযোগ মাধ্যম।

## জনসংখ্যা
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী,আধাইপুর ইউনিয়ন মোট জনসংখ্যা ২৩,৬১৬ জন। ( পুরুষ-১২,২৩০ জন, মহিলা-১১,৩৮৫ জন) ।

## শিক্ষা
২০০১ এর শিক্ষা জরীপ অনুযায়ী, আধাইপুর ইউনিয়নের গড় সাক্ষরতার হার শতকরা ৪৩.৩৫ ভাগ। এই ইউনিয়ন পরিষদে ০৯টি সরকারি প্রাথমিক বিদ্যালয়,০৭টি বে-সরকারি রেজিঃ প্রাঃ বিদ্যালয়,০৩টি উচ্চ বিদ্যালয়,০১টি কারিগরী কলেজ এবং ০৩টি মাদ্রাসা রয়েছে।
একটি এতিমখানাও রয়েছে।

## প্রশাসনিক এলাকা
* এখানে মোট ৪২টি গ্রাম আছে।
এগুলো হলোঃ
১) বিষ্ণুপুর ২) রসূলপুর ৩) পারিচা ৪) চরুইহাসা ৫) জিয়াশিমুলিয়া ৬) লক্ষ্মীকোল ৭) ব্যাশপুর ৮) আধাইপুর ৯) হসিমপুর ১০) মাঝুরা ১১) উত্রাশন ১২) ওকরবাড়ী ১৩) শ্রীপুর ১৪) সেনপাড়া ১৫) শ্রীকৃষ্ণপুর ১৬) উত্তরমির্জাপুর ১৭) কামালপুর ১৮) চকআলম ১৯) চকমোহন ২০) চকবনমালী ২১) কসবা ২২) মাধবপাড়া ২৩) মুক্তিনগর ২৪) সাদিশপুর ২৫) দেউলিয়া ২৬) কাষ্টডোব ২৭) জগন্নাথপুর ২৮) চকজয়দেব ২৯) কার্তিকাহার ৩০) বেগুনজোয়ার ৩১) বসন্তপুর ৩২) ইন্দ্রশগুনা ৩৩) শাহারপুর ৩৪) পরমাননন্দপুর ৩৫) বৈকুন্ঠুপুর ৩৬) পাতরাবাড়ী ৩৭) সত্যপাড়া ৩৮) বসনই ৩৯) কাশিয়ারা ৪০) তিলাবদলী ৪১) পাতকোলা ৪২) খাগড়া।

* এতে ৪২টি মৌজা রয়েছে।

## দর্শনীয় স্থান
কসবা গ্রামে কহর দরিয়া এবং হানিফা সোনা ভানের বাড়িভিটা।

## তথ্যসূত্র


## বহিঃসংযোগ
* সরকারি তথ্য বাতায়ন। 
* বাংলাপিডিয়াতে বদলগাছী_উপজেলা।
২০১৬ ওয়েস্ট ইন্ডিজ ত্রি-দেশীয় সিরিজ

**২০১৬ ওয়েস্ট ইন্ডিজে ত্রি-দেশীয় সিরিজ** একদিনের আন্তর্জাতিক ক্রিকেট টুর্নামেন্ট যা ২০১৬ সালের জুন ওয়েস্ট ইন্ডিজে অনুষ্ঠিত হয়। এটি ওয়েস্ট ইন্ডিজ, অস্ট্রেলিয়া ও দক্ষিণ আফ্রিকার মধ্যকার একটি ত্রিদেশীয় সিরিজ ছিল। সবগুলো খেলাই দিবারত্রি ছিল, এবারই প্রথমবার ক্যারিবীয় একটি সিরিজের সব ম্যাচ দিবারাত্রির ম্যাচ হিসেবে খেলা হয়েছে। অস্ট্রেলিয়া ফাইনালে ৫৮ রানে ওয়েস্ট ইন্ডিজ পরাজিত করে বিজয়ী হয়।

## দলীয় সদস্য

## পয়েন্ট টেবিল

## খেলা
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

### ৬ষ্ঠ ওডিআই

### ৭ম ওডিআই

### ৮ম ওডিআই

### ৯ম ওডিআই

### ফাইনাল

## তথ্যসূত্র

## বহিঃসংযোগ
* ক্রিকইনফোতে সিরিজের পাতা 

বিষয়শ্রেণী:২০১৬-এ অস্ট্রেলীয় ক্রিকেট
বিষয়শ্রেণী:২০১৬-এ দক্ষিণ আফ্রিকান ক্রিকেট
বিষয়শ্রেণী:২০১৬-এ ওয়েস্ট ইন্ডিয়ান ক্রিকেট
বিষয়শ্রেণী:২০১৬-এ আন্তর্জাতিক ক্রিকেট প্রতিযোগিতা
বিষয়শ্রেণী:অস্ট্রেলিয়া ক্রিকেট দলের ওয়েস্ট ইন্ডিজ সফর
বিষয়শ্রেণী:দক্ষিণ আফ্রিকা ক্রিকেট দলের ওয়েস্ট ইন্ডিজ সফর
সাগর বন্দর

**সাগর বন্দর** (ইংরাজি:Sagar Port)   হল পশ্চিমবঙ্গ রাজ্যের দক্ষিণ চব্বিশ পরগনা জেলার সাগর দ্বীপ এর দক্ষিণ-পশ্চিম তীরে বঙ্গোপসাগর এর উপকূলের প্রস্তাবিত * গভীর সমুদ্র বন্দর*।এই বন্দরের গভীরতা হবে ১০.৫ মিটার।বন্দরটি তৈরির জন্য গঙ্গা সাগরে স্থান নির্বাচন করা হয়েছে।এই বন্দর ভারতের সাগর মালা প্রকল্প এর অংশ হিসাবে গড়া হবে।

## নির্মাণের কারণ
বর্তমান কলকাতা বন্দর বা কলকাতা- হলদিয়া বন্দরের নাব্যতা কমে যাওয়ায় বন্দরের পণ্য আমদানি রপ্তানি কমেছে।এই কারণে পশ্চিমবঙ্গে সাগরদ্বীপে ১০.৫ মিটার গভীরতার বন্দর গড়া হচ্ছে যেখানে কলকাতা বন্দর এর গভীরতা   ও হলদিয়া বন্দরের গভীরতা  ।

## অর্থের অনুমোদন
প্রস্তাবিত সাগর বন্দর প্রকল্পটিকে আর্থিকদিক থেকে সম্ভাবনাময় করে তুলতে ৫১৫ কোটি টাকা অনুমোদন করেছে কেন্দ্রীয় সরকার। এই বন্দরটির উন্নয়নে গত দু’বছর ধরে কেন্দ্রীয় জাহাজ চলাচল মন্ত্রক যে নিরন্তর প্রচেষ্টা চালিয়ে আসছে সরকারের এই অনুমোদন তারই একটি অঙ্গ। এই প্রকল্পটি রূপায়ণের কাজে যুক্ত করা হয়েছে ভোর সাগর পোর্ট লিমিটেড অর্থাৎ বিএসপিএল’কে। সমগ্র প্রকল্পটি রূপায়ণে কলকাতা পোর্ট ট্রাস্ট এবং পশ্চিমবঙ্গ সরকারের অংশীদারত্বের মাত্রা হবে যথাক্রমে ৭৪ শতাংশ ও ২৬ শতাংশ। বন্দরটির বিস্তারিত প্রকল্প রিপোর্ট তৈরির দায়িত্ব দেওয়া হয়েছে আইআইটি মাদ্রাজ’কে। প্রকল্প রিপোর্ট তৈরির কাজ বর্তমানে চলছে।
বন্দরটির সঙ্গে সংযোগ ও যোগাযোগ ব্যবস্থার প্রসারেও কাজশুরু করা হয়েছে। সাগর দ্বীপকে মূল ভূখণ্ডের সঙ্গে যুক্ত করতে একটি সড়ক তথা রেলসেতু নির্মাণের প্রস্তাব করা হয়েছে মুড়িগঙ্গা নদীর ওপর দিয়ে মুড়িগঙ্গা সেতু। 

এইসড়ক তথা রেলসেতু নির্মাণের বিষয়ে বিস্তারিত প্রকল্প রিপোর্ট তৈরি করেছে জাতীয় মহাসড়ক এবং পরিকাঠামো উন্নয়ন নিগম লিমিটেড (এনএইচআইবিসি এল)। সেতুটির নির্মাণে ব্যয় হবে ১৮২২ কোটি টাকার মতো। এই সড়ক তথা রেল সেতুটিকে জাতীয় মহাসড়ক ও রেল নেটওয়ার্কের সঙ্গে যুক্ত করে তোলার কাজও শুরু হয়েছে পুরোদমে। প্রকল্পটির সুষ্ঠু রূপায়ণে ১১৭নম্বর জাতীয় মহা সড়কটিকে একটি চার লেনের রাস্তায় রূপান্তরিত করার প্রস্তাবেনীতি গতভাবে সম্মতি জানিয়েছে কেন্দ্রীয় সড়ক পরিবহন ও মহাসড়ক দপ্তর। কাকদ্বীপ থেকে জোকা হয়ে এই চার লেনের রাস্তা সম্প্রসারিত হবে সাগরদ্বীপের রেল তথা সড়ক সেতুপর্যন্ত। এই বন্দরটিকে মূল ভূখণ্ডের রেল নেটওয়ার্কের সঙ্গে যুক্ত করতে প্রয়োজনীয় সমীক্ষার কাজে অনুমোদন মিলেছে রেল পর্ষদের কাছ থেকে।

## আরও দেখও
* কুলপি বন্দর
* তাজপুর বন্দর
* কলকাতা বন্দর
* রসুলপুর বন্দর
## তথ্যসূত্র
 
## বহিঃসংযোগ

বিষয়শ্রেণী:ভারতের বন্দর